

2
Posl. br.6-St. 255/2011-193

[bookmark: _GoBack][image: ]
        REPUBLIKA HRVATSKA
    TRGOVAČKI SUD U SPLITU
   STALNA SLUŽBA DUBROVNIK 
           Dr. Ante Starčevića 23
Posl. br.6-St. 255/2011-193


R E P U B L I K A   H R V A T S K A

R J E Š E N J E 

Trgovački sud u Splitu, Stalna služba u Dubrovniku, po stečajnom sucu tog suda Srđanu Gavraniću, kao sucu pojedincu, u stečajnom postupku nad dužnikom VERONA d.o.o. za proizvodnju, trgovinu i usluge, „u stečaju“, Ploče, Dalmatinska bb, MBS 090012214, OIB: 51127922585, zastupano po stečajnom upravitelju Matu Mariću iz Dubrovnika, izvan ročišta, dana 9. listopada 2017. godine


z a k l j u č i o    j e

Nalaže se Financijskoj agenciji postupiti po zahtjevima za prodaju nekretnina u stečajnom postupku koji se pred ovim sudom vodi pod posl.br. St.255/2011 od 31. kolovoza 2017. godine.


 Obrazloženje

	Rješenjem ovog Trgovačkog suda u Dubrovniku posl.br. St-255/2011-33 od 7. srpnja 2011. godine otvoren je stečajni postupak nad dužnikom, a rješenjem posl.br. St.255/2011-184 od 9. svibnja 2017. godine određena je prodaja imovine u stečajnom postupku, te je na temelju navedene odluke dostavljen Financijskoj agenciji zahtjev od 31. kolovoza 2017. godine za prodaju imovine.

	Financijska agencija u dopisu Klasa: O/110-10/17-01/554, Urbroj: 04-09-17-11 od 3. listopada 2017. godine (list spisa 776) navodi da na račun Financijske agencije nije evidentirana uplata stečajnog upravitelja u ime i za račun stečajnog dužnika na ime predujma za pokriće troškova provedbe prodaje elektroničkom javnom dražbom.

	Prema čl. 247. Stečajnog zakona (NN 71/15, dalje u tekstu SZ) prodaju nekretnina stečajnog dužnika provodi financijska agencija elektroničkom javnom dražbom. Radi se o zakonom propisanom načinu prodaje imovine i Financijska agencija je dužna provesti prodaju imovine po dostavljenom zahtjevu.
 	
Prodaja u stečajnom postupku ne se može uvjetovati uplatom predujma, budući se radi o zakonskoj obvezi unovčenja nekretnine (stečajne mase), a ne o slobodnom raspolaganju ovrhovoditelja. Troškovi unovčenja će se namiriti iz postignute kupovnine, a sve sukladno Stečajnom zakonu koji je u ovom slučaju lex specialis.

	Zbog navedenog, na temelju spomenutog propisa i čl. 247., u svezi s čl. 18. Stečajnog zakona (NN 71/15, dalje u tekstu SZ), odlučeno je kao u izreci.

			U Dubrovniku, 9. listopada 2017. godine

								Stečajni sudac:

								Srđan Gavranić





POUKA O PRAVNOM LIJEKU
Protiv ovog zaključka nije dopušteno je izjaviti žalbu. 


DN-a (09.10.2017.g.):
- Financijska agencija RC Split, elektroničkom poštom i putem e oglasne ploče,
- stečajni upravitelj, putem e oglasne ploče.

